24.2.2022
FI
Euroopan unionin virallinen lehti
L 45/1469 KOMISSIO PILOTTIHANKKEET
LUKU PP 07 — INVESTOINTI IHMISIIN, SOSIAALINEN KOHEESIO JA ARVOT (jatkoa) PP 07 22
(jatkoa)
PP 07 22 01
(jatkoa) Selvitysosa
Euroopan kulttuuriperinnöllä kaikessa moninaisuudessaan on valtavasti monenlaista arvoa unionin kansalaisille ja heidän yhteisöilleen ja elinympäristölleen sekä kaupungeissa että maaseudulla.
Se on näin ollen keskeinen voimavara Euroopan tulevaisuuden kannalta.
Se yhdistää menneisyytemme, nykyisyytemme ja tulevaisuutemme tuomalla ihmisiä, myös nuoria, yhteen yli rajojen, kulttuurien ja sukupolvien ja vahvistaa ylpeyden ja yhteenkuuluvuuden tunnettamme (sekä paikallisella että unionin tasolla).
Se myös edistää sosiaalista yhteenkuuluvuutta ja osallisuutta sekä kestävää kehitystä erityisesti siten, että sillä on keskeinen rooli ilmastotoimissa sekä elämäntapamme vihreässä ja digitaalisessa muutoksessa.
Onnistunut kulttuuriperinnön eurooppalainen teemavuosi 2018, jonka aikana kulttuuri­ perintöalan toimijat – sekä julkiset että yksityiset – saatiin liikkeelle ennennäkemättömällä tavalla kaikilla tasoilla ja koko maanosassa, jäsenehdokasmaat mukaan luettuina, osoitti selvästi, että kulttuuriperinnön avulla o mahdollista lisätä kansalaisten tietoisuutta Eurooppa-hankkeesta ja sitoutumista siihen yhteisen historian ja yhteisten arvojen pohjalta, erityisesti nuorempien sukupolvien keskuudessa.
Pilottihankkeen tavoitteena on huolehtia asianmukaisesti ja tehokkaasti kulttuuriperinnön eurooppalaisen teemavuoden 2018 perinnön jatkumisesta tukemalla Euroopan kulttuuriperintökeskuksen perustamista itsenäisenä vaikuttamis- ja tietofoorumina, joka kokoaa yhteen kaikki kulttuuriperintöalan sidosryhmät.
Se toimii kulttuuri­ perintöä käsittelevän komission asiantuntijaryhmän alaisuudessa, jotta voidaan varmistaa johdonmukainen ja yhtenäinen toiminta komission (koulutuksen, nuorisoasioiden, urheilun ja kulttuurin pääosasto) kanssa kaikkien unionin toimielinten ja sidosryhmien jatkuvan ja tehostetun vuoropuhelun ja toiminnan edistämiseksi.
Se pyrkii myös vahvistamaan kansalaisten (erityisesti nuorison) sitoutumista Euroopan kulttuuriperintöön.
Tähän päästään ottamalla nuoret huomioon kaikissa foorumin toimissa.
Kulttuuriperintöalan sidosryhmien nykyinen toimintaympäristö on erittäin rikas ja vaihteleva mutta edelleen hajanainen, minkä vuoksi tarvitaan vahvempaa koordinointia.
Näin ollen kaikki hyötyisivät valtavasti pysyvästä ja dynaamisesta keskuksesta, joka edistää jatkuvasti, joustavasti ja kustannustehokkaasti eri hankkeiden (joista monet rahoitetaan unionin ohjelmista), kulttuuriperintöön suoraan tai välillisesti vaikuttavien erilaisten (unionin) politiikkaohjelmien sekä kulttuuriperintöalan sidosryhmien kaikilla hallintotasoilla (paikallisella, alueellisella, kansallisella, eurooppalaisella ja kansainvälisellä tasolla) kehittämien erilaisten kulttuuriperintöön liittyvien aloitteiden ja parhaiden käytäntöjen välisiä synergioita.
Euroopan kulttuuriperintökeskuksen on palveltava koko kulttuuriperintö­ ekosysteemin eli aineellisen, aineettoman ja digitaalisen kulttuuriperinnön etuja ja kuvastettava sen huolenaiheita, mutta sen olisi myös luotava synergioita kaikkien muiden asiaankuuluvien politiikanalojen, kuten ympäristön, ilmastotoimien, kaupunki- ja maaseutukehityksen, tutkimuksen, innovoinnin, koulutuksen ja ulkosuhteiden, kanssa.
Tällaisen foorumin päätavoitteena on koota yhteen sekä julkisia että yksityisiä ääniä, voimia ja resursseja, jotta voidaan hyödyntää kokonaisvaltaista ja yhdennettyä lähestymistapaa kulttuuriperintöpolitiikkaan kaikilla tasoilla, erityisesti unionin tasolla, ja varmistaa, että kaikkiin asiaankuuluviin unioninja kansallisiin toimintapolitiikkoihin ja painopisteisiin sisällytetään asianmukaisesti kulttuuriperintöulottuvuus.
Tässä yhteydessä se noudattaa seuraavia monialaisia painopisteitä: — osallistavuus, monimuotoisuus ja tasa-arvo, erityisesti pyrkimällä tavoittamaan nuoret tiedotuskampanjoiden, sitouttavien ja voimaannuttavien hankkeiden sekä koulutusmahdollisuuksien avulla, — vihreä siirtymä ja ilmastonmuutoksen torjunta erityisesti mobilisoimalla kulttuuriperintöalan sidosryhmiä käsittelemään kiireellisintä aihetta eli ilmastonmuutosta ja kulttuuriperintöä sekä kulttuuriperintöön kohdistuvan uhan että sopeutumis- ja hillitsemistoimenpiteiden kehittämismahdollisuuksien kannalta.